เริ่มต้นวันใหม่ อากาศเย็นๆ กับบะหมี่อุ่นๆ ร้านนี้มีชื่อที่น้ำซุปกระดูกหมูครับ ราคาไม่แพงเลย 3 คน คนละประมาณ 45.- ก็อิ่มแล้ว นอกจากก๋วยเตี๋ยวแล้ว ข้าวหมูแดงหมูกรอบก็มีขายครับ รสชาติไม่เลว

**ที่ตั้งร้าน** 

อยู่นิมมานฯ ฝั่งเลขคู่ครับ ตรงข้ามซอย 13 จุดสังเกตคือ 7-11 หน้าปากซอย ร้านตรงข้ามฝั่งถนน คือ Salad Concept ครับ

**เมนูที่สั่ง**

- บะหมี่ต้มยำ ใส่ไข่ (35.- เพิ่มไข่ 5.-) อร่อยดีครับ ทั้งเส้น ลูกชิ้น หมูชิ้น โดยเฉพาะไข่ยางมะตูม น้ำต้มยำร้านนี้เผ็ดไม่มาก และหวานนำ แต่น้ำซุปกระดูกหมูทำให้รสชาติกลมกล่อมดีขึ้นครับ

- ยำไข่ (30.- เพิ่มหมู 5.-) น้ำยำไม่ได้ใช้น้ำซุปกระดูกหมู รสชาติจะเปรี้ยวจี๊ดกว่า ไข่อร่อยมาก เข้ากันดีกับหมูสับ ชอบครับ
